Проект!
НАРЕДБА № 16

ЗА УСЛОВИЯТА И РЕДА  ЗА ПРОВЕЖДАНЕ НА ОБЩЕСТВЕНО ОБСЪЖДАНЕ ЗА ПОЕМАНЕ НА ДЪЛГОСРОЧЕН ОБЩИНСКИ ДЪЛГ ОТ ОБЩИНА ЗЛАТОГРАД
РАЗДЕЛ І
ОБЩИ ПОЛОЖЕНИЯ

Чл.1. Настоящата наредба определя условията и реда за провеждане на обществено обсъждане от местната общност (наричано по-долу обществено обсъждане) на проекти, за финансирането на които предстои Община Златоград да поеме дългосрочен дълг.

Чл.2. Поемането на дългосрочен дълг от Община Златоград се извършва при спазване на условията на Закона за общинския дълг.
РАЗДЕЛ ІІ

УСЛОВИЯ И РЕД ЗА ПРОВЕЖДАНЕ НА ОБЩЕСТВЕНО ОБСЪЖДАНЕ НА ПРОЕКТИ, КОИТО ЩЕ СЕ ФИНАНСИРАТ ЧРЕЗ ДЪЛГОСРОЧЕН ДЪЛГ
Чл.3. Кметът на Община Златоград оповестява проекта, който ще се финансира чрез дългосрочен дълг, чрез покана за обсъждане, отправена до местната общност. 
Чл.4. (1). Поканата трябва да съдържа общите параметри на проекта – предназначение, стойност, начин на финансиране и на обезпечаване, както и мястото и датата  на провеждане на обсъждането.
 (2). Поканата за общественото обсъждане се оповестява, чрез публикуването й на официалната интернет страница на Община Златоград, в един местен или регионален вестник, както и на достъпно място в сградата на общината.

(3). Поканата за общественото обсъждане се публикува най-малко седем дни преди провеждането му.
Чл.5. Обсъждането се провежда на достъпно място в сградата на общината или друго подходящо помещение.
Чл.6. Обществено обсъждане трябва да се състои най-малко един месец преди разглеждането на предложението от Общински съвет-Златоград.
Чл.7. Общественото обсъждане се провежда при следния ред:
1. Обсъждането се открива с представяне на проекта от кмета на общината или друг представител на администрацията, който обявява реда, по който то ще протече. На обсъждането можа да се поканят лица – експерти, взели участие в изготвянето на проекта, за отговор на въпроси на представители на местната общност.
2. На обсъждането се представя информация за идеята и целите на проекта, обществена значимост на проекта, технико-икономическа обосновка, очаквани срокове за реализация, параметри на предлаганото финансиране, източници за погасяване на дълга, влияние на дълговото финансиране и на разходите по обслужването на дълга върху бюджета на проекта.
3. След представянето на проекта се дава думата на представители на местната общност за свободно изразяване на мнения, предложения и становища, както и за въпроси по проекта.
4. Обсъждането приключва след като е дадена възможност да се изкажат всички заявили желание граждани и представители на юридически лица и  местната общност.

5. Когато в резултат на общественото обсъждане се налага промяна в проекта и се налага да бъдат разгледани и оценени други алтернативи, кметът на Община Златоград преценява необходимостта от допълване на проекта и от организиране на ново обществено обсъждане по реда на тази Наредба. По негова преценка може да бъде поискано от изготвилите проекта лица да актуализират проекта с приетите допълнения и забележки от общественото обсъждане.
Чл.8. За обсъждането по чл.7 и предложенията, направени по време на публичното обсъждане се съставя протокол.
Чл.9. Протоколът от общественото обсъждане за поемане на дългосрочен дълг е неразделна част от предложението  по чл.13 от Закона за общинския дълг.

ЗАКЛЮЧИТЕЛНИ РАЗПОРЕДБИ
§1.  Настоящата наредба е приета на основание чл.15, ал.3 от Закона за общинския дълг и чл.21, ал.2 от Закона за местното самоуправление и местната администрация.
§2. Настоящата наредба отменя Наредба № 16 на Общински съвет Златоград за условията и реда за провеждане на обществено обсъждане на проекти, финансирани чрез дългосрочен или краткосрочен дълг в Община Златоград, приета с Решение № Д271 от 29.12.2008 г. на Общински съвет Златоград.

§3. Наредбата е приета с Решение № ………….., протокол ………….от ……………..г. на Общински съвет Златоград.
§4. Настоящата наредба влиза в сила 3 три дни след публикуването й на официалната интернет страница на Община Златоград.

